stanford-oval/wikipedia huggingface dataset:
ויאנה
דיסקוגרפיה > אלבומי סטודיו

2014 – Idées blanches (רעיונות לבנים)
2016 – Vianney (ויאנה)
2020 – N'attendons pas (לא מחכים)
דיסקוגרפיה > סינגלים

2014 – Pas là
2016 – Je m'en vais
2016 – Les Filles d'aujourd'hui (עם ג'ויס ג'ונתן)
2017 – Moi aimer toi
2018 – La même (עם מטר גימס)
2020 – Beau-papa
ואנקה

| --- | --- |

 מדינה:  ניו זילנד ניו זילנד
 חבל:  אוטגו
 נפה:  קווינסטאון לייק
 חבל ארץ:  האי הדרומי
 שטח:  28.61 קמ"ר
 גובה:  290 מטרים
 אוכלוסייה:  ‏
  ‑ בעיירה:  12,150 (יוני 2022)
 קואורדינטות:  44°42′S 169°09′E﻿ / ﻿44.700°S 169.150°E﻿ / -44.700; 169.150
 אזור זמן:  UTC +12
  מפת מיקום  מפה מפורטת   (למפת ניו זילנד מוגדלת) אוקלנד ולינגטון גיזברן טאורנגה דנידין קווינסטאון כרייסטצ'רץ' אינברקרגיל ים טסמןואנקה(למפת ניו זילנד רגילה) אוקלנד ולינגטון גיזברן טאורנגה דנידין קווינסטאון כרייסטצ'רץ' אינברקרגיל ים טסמןואנקה  he tabBackground:;tabBorder:#aaa;defaultTab:0;
 
ואנקה (במאורית: Wanaka) היא עיירה הנמצאת במרכז חבל אוטגו, באי הדרומי של ניו זילנד. ואנקה ממוקמת בקצה הדרומי של אגם ואנקה ומוקפת הרים. העיירה מהווה מוקד משיכה תיירותי לפעילות בטבע במשך כל השנה. נכון ליוני 2022 מתגוררים בעיירה 12,150 תושבים.
אזור העיירה ואנקה שימש את המאורים כנתיב מעבר לכיוון מעבר האסט (Haast Pass) והחוף המערבי במשך מאות שנים של מסעות ציד וחיפושי אבן ירקן. מתיישבים אירופאים הגיעו לאזור לראשונה באמצע המאה ה-19, במסגרת הבהלה לזהב ששטפה את אזור אוטגו. בשנת 1863 הוקמה במקום העיירה פמברוק (Pembroke), על מנת לספק שירותים וגישה נוחה לכרייה בעמק המטוקיטוקי (Matukituki). המתיישבים זיהו את הפוטנציאל התיירותי של האזור, וארבע שנים לאחר מכן, בשנת 1867, הוקם בעיירה בית המלון הראשון. ב-1940 שונה שם העיירה לוואנקה.
ואנאקה נמצאת באחד האזורים הבודדים בניו זילנד שנהנים מאקלים חצי יבשתי, עם ארבע עונות מובחנות. מזג האוויר יבש למדי, כאשר האביב (ספטמבר-דצמבר) הוא העונה הרטובה ביותר.
ואנקה, 2009
הערות שוליים

↑  The History of Wānaka, Lake Wānaka Tourism (באנגלית)
| --- | --- |
בקרת זהויות :  NLI: 987007562640005171  LCCN: n88238493  VIAF: 130296069   WorldCat (עם VIAF): 130296069 
ערך זה הוא קצרמרבנושא גאוגרפיה של ניו זילנד ובנושא יישובים באוקיאניה. אתם מוזמנים לתרום לוויקיפדיה ו.
ואנס וארפד טור

לוגו הפסטיבל
היילי ויליאמס, סולנית להקת הרוק פאראמור, מופיעה בפסטיבל.
וארפד טור (באנגלית: Warped Tour) הוא פסטיבל רוק ואקסטרים ספורט אשר נודד ברחבי ארצות הברית ובקנדה מדי קיץ. חברת ההנעלה ואנס נותנת חסות לפסטיבל משנת 1995 ולעיתים קרובות הוא מכונה ואנס וארפד טור.
היסטוריה

הפסטיבל החל את דרכו בשנת 1994, כאשר קווין ליימן, בעלים של חברת תקליטים קטנה, עבד על מופעי סקייטבורד ששילבו גם הופעות של להקות פאנק וסקא.
בשנת 2018 יהיה הסיבוב האחרון של ואנס וארפד טור
הפסטיבל קיבל את שמו ממגזין אקסטרים ספורט, בשם וארפד מגזין שהיה קיים באותה תקופה.
הפסטיבל

הפסטיבל נודד כל קיץ ברחבי ארצות הברית ובקנדה, כאשר הליין-אפ בערים השונות נשאר לרוב קבוע. בשנים האחרונות, הפסטיבל כולל בסביבות המאה להקות שמנגנות בעיקר: פאנק-רוק, סקא, נו-מטאל, הארדקור ופ'אנק מטאל. הלהקות מנגנות כמעט בו זמנית על פני 10 במות שונות, כאשר לכל במה ישנו נותן חסות אחר.
מלבד הופעות הפסטיבל כולל גם תחרויות סקייטבורד, רמפות וחצאי צינור. אך עם השנים קטן חלקו של האקסטרים ספורט בפסטיבל. בשטח הפסטיבל פרוסים עשרות דוכנים של הלהקות המופיעות, חברות תקליטים עצמאיות, חברות אקסטרים, מגזינים וארגונים ללא מטרת רווח. הדוכנים וריבוי הבמות יוצרים אווירה של קרנבל, כאשר הלהקות נמצאות בדוכנים ומסתובבות ברחבי הפסטיבל. בשנים האחרונות יצא הפסטיבל מגבולות צפון אמריקה ונכון ל-2008 הוא מגיע גם לאירופה וליפן.
ואלרי סטיל

| --- | --- |

ואלרי סטיל, 2015
 לידה:  1955 (בת 69 בערך) 
 ענף מדעי:  אופנה, ביגוד, היסטוריה 
 מקום לימודים:  אוניברסיטת ייל 
 מוסדות:  המכון הטכנולוגי לאופנה  Museum at FIT 
 אתר רשמי
 
ואלרי פאנשטוק סטיל (באנגלית: Valerie Fahnestock Steele; נולדה ב-1955) היא היסטוריונית אופנה, מנהלת ואוצרת "מוזיאון המכון הטכנולוגי לאופנה בבית הספר הגבוה לעיצוב ואופנה" בניו יורק. סטיל היא גם המייסדת והעורכת הראשית של כתב העת האקדמי "Fashion Theory: The Journal of Dress, Body & Culture".
ביוגרפיה

סטיל נולדה בשנת 1955 בבוסטון מסצ'וסטס לג'ורג' וואלרי.נ. סטיל. אביה היה עו"ד ושופט במקצועו. בגיל 15 עזבה את ביתה ועברה לגור בקומונה היפית פמיניסטית בסן פרנסיסקו.
בשנת 1983 סיימה את לימודי הדוקטורט שלה באוניברסיטת ייל. עבודת הדוקטורט שלה התמקדה בנושא "המחוך, האם הוא מדכא או משחרר נשים?" עבודת הדוקטורט הובילה לכתיבת ספרה הראשון אופנה ואירוטיות (Fashion and Eroticism) שראה אור בהוצאת אוקספורד בשנת 1985. עבודתה הראשונה בתחום האופנה הייתה במוזיאון הסמיתסוניאן להיסטוריה אמריקאית בוושינגטון. משנת 1985 ועד לשנת 1997 היא לימדה היסטוריה של האופנה בבית הספר הגבוה לעיצוב ואופנה FIT בניו יורק, ומשנת 2003 היא מנהלת ואוצרת של המוזיאון. בין התערוכות הבולטות שלה: "המחוך: מעצבים את הגוף" משנת 2000, "אהבה ומלחמה: האישה ככלי מלחמה" משנת 2006 ו"גותי: זוהר אפל" משנת 2008.
מתגוררת בניו יורק, נשואה ואם לבן.
מספריה

ד"ר סטיל חיברה יותר מ-12 ספרים העוסקים בהיסטוריה של האופנה. מבין הבולטים ביניהם:
מספריה > ההיסטוריה הקווירית של האופנה: מהארון למסלול הדוגמנות

ההיסטוריה הקווירית של האופנה: מהארון למסלול הדוגמנות (A Queer History of Fashion: From the Closet to the Catwalk). יצא לאור באוקטובר 2013 בהוצאת אוניברסיטת ייל.
הספר בוחן את ההיסטוריה של האופנה במבט הומוסקסואלי. מכריסטיאן דיור לאיב סן לורן ואלכסנדר מקווין, רבים ממעצבי האופנה הגדולים ביותר של המאה האחרונה היו הומוסקסואלים. אופנה וסגנון מלאו תפקיד חשוב בקרב הקהילה הלהט"בית, כבר במאה ה-18. הספר מציג את האופנה הגבוהה כבימה לתרבות ויצירתיות הומוסקסואלית וכאבן בוחן לרגישות האסתטית, הלא שגרתית של אנשי קהילת הלהט"ב.
מספריה > האובססיה לנעליים

האובססיה לנעליים (Shoe Obsession) יצא לאור באפריל 2013 בהוצאת אוניברסיטת ייל. הספר בוחן סגנונות נעליים ייחודיות, קיצוניות במראן לאורך ההיסטוריה, מדגים כיצד הנעליים משקפות את תכונותיהן האישיות של הנועלים אותן ואת חשיבות הנעליים באמנות ובתערוכות. הספר נכתב בשיתוף פעולה עם קולין היל (Coleen Hill), היסטוריונית מובילה בתחום האופנה.
מספריה > דפני גינס

דפני גינס (Daphne Guinness), יצא לאור באוקטובר 2011 בהוצאת אוניברסיטת ייל. בספר מסבירה דפני גינס את המאפיינים לסגנון הייחודי שלה. היא מספרת על שיתופי הפעולה שלה עם אושיות אופנה ומעצבי על. היסטוריון האמנות ג'ון ריצ'רדסון (John Richardson), טען כי דפני גינס היא אובייקט של היצירתיות שלה. האישיות שלה היא יצירת המופת שלה. דפני גינס היא מקור השראה למעצבים גדולים בגלל סגנונה האישי והמיוחד.
מספריה > המחוך: היסטוריה תרבותית

ספרה המחוך: היסטוריה תרבותית (The Corset: A Cultural History) יצא לאור בנובמבר 2001 בהוצאת אוניברסיטת ייל. הספר בוחן את ההיסטוריה התרבותית של המחוך ומנפץ מיתוסים על הבגד הידוע לשמצה. ד"ר סטיל מפריכה בספר אמונות על היותו של המחוך פריט לבוש מסוכן לבריאות שמטרתו הייתה דיכוי נשים. לטענתה נשים התמידו ללבוש מחוכים מכיוון שהייתה להם קונוטציה חיובית כסמל לסטטוס חברתי גבוה, משמעת עצמית, נעורים ויופי. במאה ה-20 ירד המחוך מגדולתו כפריט אופנה חיוני, אך הוחלף על ידי הנשים בדיאטות, פעילות גופנית וניתוחים פלסטיים. הספר כולל ניתוח מעמיק על ההתפתחויות האחרונות בקבלת המחוך כסמל למרד וההעצמה נשית, וכן תחיית המחוך באופנה העילית העכשווית.
מספריה > מספריה הנוספים

מעצבי האופנה Fashion Designers A-Z) -  A-Z), הספר יצא בשנת 2013 בהוצאות שונות ובמספר שפות.
גותי: הזוהר האפל - (Gothic: Dark Glamour), הספר יצא לאור בשנת 2008 בהוצאת אוניברסיטת ייל.
חמישים שנים של אופנה - (Fifty Years of Fashion), פורסם בשנת 2000 בהוצאת אוניברסיטת ייל.
פטיש: אופנה, סקס וכוח - (Fetish: Fashion, Sex and Power), פורסם בשנת 1997 בהוצאת אוניברסיטת אוקספורד.
אופנה בפריז - (Paris Fashion: A Cultural History), פורסם לראשונה במרץ 1988 בהוצאת אוניברסיטת אוקספורד.
ואלרי סטיל היא גם העורכת הראשית של אנציקלופדיית שלושת הכרכים של ביגוד ואופנה (Scribners, 2005). כמה מספריה תורגמו לרוסית, סינית, צרפתית, גרמנית, איטלקית ופורטוגזית.
תערוכות נבחרות

סטיל משמשת כאוצרת בתערוכות המוצגות במכון הטכנולוגי לאופנה FIT. בנוסף, היא פיקחה על רבות מן התערוכות שפותחו על ידי אוצרים אחרים במוזיאון.
מהתערוכות החשובות שלה במוזיאון FIT:
תערוכות נבחרות > המחוך: עיצוב הגוף

The Corset : Fashioning the body - תערוכה שהוצגה בשנת 2000 במוזיאון FIT. בתערוכה תואר המהפך שעבר המחוך מפריט לבוש שסימל את הדיכוי הנשי, לפריט נשי המסמל עוצמה מינית נשית. השינוי המהותי חל בשנות השבעים של המאה העשרים, עם עלייתן של תנועות השחרור המיני. נשים צעירות המזוהות עם תרבות הפאנק והגותי בלונדון, החזירו את המחוך לתודעה כסמל למרד נשי. באותה תקופה, המחוך גם אומץ על ידי גברים צעירים שלבשו אותם למועדונים, שנחשבו רדיקליים או מתירניים מבחינה מינית.
הזמרת מדונה מזוהה עם המחוך שעיצב עבורה מעצב העל ז'אן פול גוטייה וסימל נועזות ועוצמה הנשית.
תערוכות נבחרות > גותי: הזוהר האפל

Gothic: Dark Glamour
 בשנים 2008–2009
השילוב של מוות ואופנה הם מאפיין מרכזי בסגנון הגותי. מוות הוא חלק בלתי נפרד מהאופנה. "אופנה חייבת למות, ולמות במהרה כדי שתוכל להתחיל לחיות". טענה גבריאל קוקו שאנל. התערוכה מתחקה אחר מקורות הסגנון הגותי החל מעליית הרומן הגותי במאה ה-18. הסגנון הגותי נקשר עם נושאים כמו טרור ועל טבעי. התמונה המעוותת מפתה של הערפד התפתחה לצד דמותו השטנית של הדנדי. פולחן האבל הוויקטוריאני שהתבטא בלבוש שחור מכף רגל ועד ראש, עורר השראה להתפתחות תת-תרבות גותית, ותרם לעיצוב דמותם של הפאם פאטאל והערפד.
הלילה בוחן את הסמליות של הצבע השחור. הצבע המייצג את הסגנון הגותי. שחור מתקשר עם מוות, סכנה ורוע, אך גם עם מסתוריות, אלגנטיות וארוטיקה.
תערוכות נבחרות > תערוכות נוספות

חמישים שנה של אופנה: מראה חדש עכשיו (Fifty Years of Fashion: New Look to Now) בשנים 1997–1998
אופנת האישה המודרנית: אמנות התופרת 1919-1939(Fashioning the Modern Woman: The Art of the Couturière, 1919-1939) בשנת 2004
אהבה ומלחמה: האישה ככלי מלחמה (Love and War: The Weaponized Woman)משנת 2006
דפני גינס (Daphne Guinness) בשיתוף פעולה עם דפני גינס בשנים 2011–2012
ריקוד ואופנה )Dance and Fashion) בשנים 2014–2015
הערות שוליים

↑  אתר המוזיאון
↑  אתר האינטרנט של ואלרי סטיל
↑  A Queer History of Fashion באתר אוניברסיטת יל
↑  Shoe Obsession באתר אוניברסיטת יל
↑  Daphne Guinness באתר אוניברסיטת יל
↑  The Corset: A Cultural History Fashion באתר אוניברסיטת יל
↑  The Corset: A Cultural History Fashion, באתר מוזיאון FIT
↑  Gothic: Dark Glamour באתר מוזיאון FIT
| --- | --- |
בקרת זהויות :  NLI: 987007276226505171  PLWABN: 9810609557305606  BnF: cb13483715m (data)  GND: 120461463  ISNI: 0000 0001 1655 4823  LCCN: n84008976  NKC: jn19990008185  NTA: 072416491  SUDOC: 035531444  VIAF: 315215452   WorldCat (עם VIAF): 315215452
זנקט יאקוב פארק

| --- | --- |

 כינוי:  יוֹגֵלי
 מיקום:  בזל שבשווייץ
 קואורדינטות:  47°32′29″N 7°37′12″E﻿ / ﻿47.541389°N 7.62°E﻿ / 47.541389; 7.62
 אבן יסוד:  13 בדצמבר 1998
 תקופת הפעילות:  15 במרץ 2001 – הווה (23 שנים)
 עלות הבנייה:  220 מיליון פרנקים שווייצרים
 בעלים:  פ.צ. בזל 
 מפעיל:  Basel United AG
 משטח:  דשא
 אדריכל:  הרצוג ודה מרון
 קבוצות:  פ.צ. בזל נבחרת שווייץ בכדורגל
 מושבים:  42,500
 ממדי משטח:  105 × 68 מטר
  מפת מיקום  מפה מפורטת   (למפת בזל מוגדלת) זנקט יאקוב פארק(למפת בזל רגילה) זנקט יאקוב פארק  he tabBackground:;tabBorder:#aaa;defaultTab:0;
 
זנקט יאקוב פארק (בגרמנית St. Jakob-Park; בצרפתית Parc Saint-Jacques) הוא אצטדיונה העירוני של קבוצת הכדורגל השווייצרית פ.צ. בזל, ושל נבחרת שווייץ בכדורגל. כמו כן זהו אצטדיון הכדורגל הגדול ביותר בשווייץ.
בתחילה היה האצטדיון אמור להכיל 38,500 מושבים, אולם עקב העובדה ששווייץ (ביחד עם אוסטריה) נבחרה לארח את יורו 2008, האצטדיון הורחב ל-42,500 מקומות ישיבה. האצטדיון תוכנן על ידי משרד האדריכלים השווייצרי, זוכה פרס פריצקר, הרצוג ודה מרון.
האצטדיון מחולק לארבעה אזורים, C, B, A, ו-D, לכל צד באצטדיון, ואגף G, הכולל את המרפסות העליונות, שנבנה אחר כך. בניית האצטדיון החלה ב-13 בדצמבר 1998, ונועדה להחליף את אצטדיון זנקט יאקוב הישן. האצטדיון נחנך ב-15 במרץ 2001. האצטדיון זכה לדירוג ארבעה כוכבים בדירוג אופ"א.
בשנת 2016 אירח האצטדיון את גמר הליגה האירופית, בו גברה סביליה הספרדית על ליברפול האנגלית בתוצאה 1–3, לעיני כ-35 אלף צופים.
יורו 2008

במהלך יורו 2008, אירח האצטדיון שישה משחקים – שלושה בשלב הבתים (משחק הפתיחה ושאר משחקי הנבחרת השווייצרית), שני רבעי-גמר, וכן את משחק חצי הגמר בין גרמניה לטורקיה.
יורו 2008 > טבלת המשחקים באצטדיון

| תאריך | שעה (CET) | קבוצה 1 | תוצאה | קבוצה 2 | תוצאה | צופים |
| --- | --- | --- | --- | --- | --- | --- |
| 7 ביוני 2008 | 18:00 |  שווייץ | 0 – 1 |  צ'כיה | סיבוב ראשון | 39,730 |
| 11 ביוני 2008 | 20:45 |  שווייץ | 1 – 2 |  טורקיה | סיבוב ראשון | 39,730 |
| 15 ביוני 2008 | 20:45 |  שווייץ | 2 – 0 |  פורטוגל | סיבוב ראשון | 39,730 |
| 19 ביוני 2008 | 20:45 |  פורטוגל | 2 – 3 |  גרמניה | רבע גמר | 39,374 |
| 21 ביוני 2008 | 20:45 |  הולנד | 1 – 3 (1) |  רוסיה | רבע גמר | 38,374 |
| 25 ביוני 2008 | 20:45 |  גרמניה | 3 – 2  |  טורקיה | חצי גמר | 39,374 |
(1) בתום הארכה
תמונה פנורמית של האצטדיון
הצפנת דיסקים
XTS-AES

תקן IEEE P1619 אימץ את מצב ההפעלה XTS-AES (לפי שיטת XEX - כלומר "XOR/ENCRYPTION/XOR" כשההצפנה היא עם AES), מצב הפעלה זה פותח במיוחד להצפנת סקטורים גדולים במדייה דיגיטלית. השיטה נקראת teawkable במובן שהיא משתמשת בווקטור אתחול שנקרא tweak בגודל 128 סיביות (16 בתים) כאן מסומן ב- i. ה-tweak משתנה בכל סקטור והוא יכול להיות מספר רץ של הסקטור. בשיטה זו כל בלוק מוצפן פעמיים. המפתח מחולק לשני מפתחות  K_{1},K_{2} כל אחד בגודל הדרוש לצופן הבלוקים, תחילה מצפינים את וקטור האתחול עם המפתח הראשון ולאחר מכן מפעילים פונקציה פסאודו-אקראית פשוטה ומצפינים את התוצאה מחוברת עם בלוק הטקסט הקריא באמצעות המפתח השני.
הבלוק נקרא כאן  P ו- j הוא מונה המייצג את מספרו הסידורי של הבלוק בתוך הסקטור. הנוסחה להצפנת בלוק אחד שנקראת כאן  {\text{XTS-AES}}_{K_{1},K_{2}}(P,i,j) כמוצג בתרשים היא:
הפעלת הצופן בשורה הראשונה מתבצעת רק פעם אחת כיוון ש- i אינו עולה על בלוק אחד. בפענוח מחליפים בשורה השנייה את הקריאה לפונקציית ההצפנה בפונקציית הפענוח  {\text{AES}}_{K_{1}}^{-1}.
ההכפלה ב- \alpha ^{j} היא כפל של הבלוק המוצפן, אותו רואים כפולינום מעל השדה הבינארי המורחב  GF(2^{128}) בחזקות  j של הפולינום  \alpha  או  {\text{0x02}} בייצוג הקסדצימלי, מודולו  2^{128}. הכפל האמור מסומן ב- \otimes . לצורך הצמצום המודולרי משתמשים בפולינום הפרימיטיבי  x^{128}+x^{7}+x^{2}+x+1 כדי שהתוצאה תישאר אלמנט בשדה. מבחינה פרקטית פעולת הכפל בשדה  GF(2^{128}) יכולה להתבצע על ידי רקורסיה של  j הזזות (shift) השקולות לכפל ב- \alpha  וצמצום מודולרי באמצעות פעולת XOR מותנת (כאשר הסיבית הגבוהה היא '1') עם הערך  x^{7}+x^{2}+x+1 או בייצוג הקסדצימלי  {\text{0x87}}. אפשר לראותה כפעולה חיסור במודולוס הדרושה כאשר מתרחשת גלישה (להסבר נוסף ראה OMAC), אפשר להכין את הערכים הללו מראש או להשתמש בטבלאות חיפוש, בהתאם לאופי היישום והחומרה, אך צריך להביא בחשבון התקפת ערוץ צדדי שמודדת את זמני הביצוע השונים. להלן דרך בטוחה לביצוע פעולת הכפל בשדה  GF(2^{128}) בחלוקה ל-16 בתים המסומנים  a_{0},a_{1},...,a_{15}:
הכפל מתבצע בית אחר בית, הכפל ב-2 אינו אלא הזזה לשמאל והחילוק ב-128 הוא הזזה לימין 8 פוזיציות. הפעולה  \left\lfloor a_{k-1}/128\right\rfloor  מעבירה את סיבית הגלישה לבית הבא. ואין צורך לבצע מודולו 128 אפשר לעשות  {\text{AND 0x7F}} במקום.
להצפנת סקטור שלם במשתמשים בטכניקה שנקראת גנבת טקסט-מוצפן. תחילה מחלקים אותו ל- m+1 בלוקים בגודל המתאים לצופן הבלוקים. כלומר אם הסקטור הוא  S אז  S=P_{0}\ \|\ P_{1}\ \|\ ...\|\ P_{m-1}\ \|\ P_{m}. כאשר  m הוא השלם הגדול ביותר כך שמתקיים  128m<|S|. יש לשים לב ש- m הבלוקים הראשונים מלאים ואילו הבלוק  P_{m} חלקי או ריק לגמרי (מכיל רק אפסים). ההצפנה של הסקטור מתחלקת לשני מקרים כדלהלן, אם הבלוק האחרון ריק, כלומר  |P_{m}|=0 ההצפנה של כל הסקטור מתבצעת ישירות כך; עבור כל בלוק  P_{j} כאשר  j=0,...,m-1 מחשבים את  C_{j}={\text{XTS-AES}}_{K_{1},K_{2}}(P_{j},i,j) והבלוק המוצפן האחרון  C_{m} יהיה ריק. אם בלוק הטקסט הקריא האחרון אינו ריק דהיינו  b=|P_{m}|>0 אזי מבצעים 'שיכול' בין שני הבלוקים האחרונים כדלהלן; תחילה מחשבים את  C'={\text{XTS-AES}}_{K_{1},K_{2}}(P_{m-1},i,m-1), הבלוק  C_{m} יהיה  b הסיביות הראשונות של  C' ואז משרשרים את  128-b הסיביות הנותרות של  C' לבלוק הטקסט הקריא האחרון  P_{m} ומתקבל בלוק חדש  P' אותו מצפינים כך  {\text{XTS-AES}}_{K_{1},K_{2}}(P',i,m) והתוצאה האחרונה תהיה הבלוק  C_{m-1}. שים לב שהבלוק  C_{m} עשוי להיות חלקי. לכן הטקסט המוצפן נשאר באורך זהה לטקסט המקורי.
ביטחון

הוכח על ידי רוגאווי שביטחון השיטה הוא בסיבוכיות  4.5q^{2}/2^{n}+\epsilon  כלומר הביטוי משקף את היתרון שבידי התוקף בהבחנה בין הטקסט המוצפן לבין מחרוזת אקראית כלשהי, כאשר  q הוא מספר השאילתות האקראיות לאורקל (בהקשר מעשי - מספר הבלוקים שהוא יכול להצפין) ו- \epsilon  מייצג את "היתרון" שלו או אפשר לומר טווח השגיאה. בגלל התקפת יום הולדת קיים חסם עליון שהוא  2^{n/2} שמחייב שלאחר גבול זה התנגשויות חייבות להופיע, לכן כאשר  q מתקרב לערך זה יש סבירות משמעותית ש"התקפת הבחנה" תצליח. כלומר שיימצא זוג המקיים  P_{i}\oplus T_{i}=P_{j}\oplus T_{j} עבור שני אינדקסים שונים  i\neq j כאשר  P הוא הטקסט הקריא ו- T הוא ה-tweak. במקרה זה הטקסטים המוצפנים  C_{i},C_{j} המתאימים יהיו זהים אחרי חיבור עם ה-tweak של כל אחד מהם בהתאמה. מזה נובע ש- P_{i}\oplus C_{i}=P_{j}\oplus C_{j}. כלומר התרחשה התנגשות שמאפשרת לתקוף להבחין בין ההצפנה בשיטה זו לבין טקסט רנדומלי לחלוטין. התקפת הבחנה אינה תאורטית בלבד, באמצעותה התוקף יכול לבצע שינויים בסיביות ספציפיות בטקסט המקורי שמתאים לטקסט המוצפן שהוא תוקף וזאת מבלי לפענחו, בדרך הבאה:
עבור  \Delta \neq 0 כלשהו הוא מחשב את  P'_{i}=P_{i}\oplus \Delta  במיקום  i ומחליף את הטקסט המוצפן  C_{j} באופן הבא:  C'_{j}=C_{j}\oplus (C_{i}\oplus C'_{i}) והטקסט המוצפן החדש יהיה  P'_{j}=P_{j}\oplus \Delta , במילים אחרות התוקף הצליח לשנות סיביות מסוימות של הבלוק  P_{j} מבלי שהמותקף יבחין בכך.
התקפות ערוץ צדדי

קיימות טכנולוגיות הצפנת דיסקים ברמת חומרה הנקראת FDE (קיצור של full-disk encryption) כמו BitLocker או ברמת תוכנה כמו Truecrypt. הצפנת דיסקים ברמת חומרה מעצם טבעה חשופה להתקפת אתחול קשה או אתחול קר (cold boot attack) שהיא התקפת ערוץ צדדי שבה התוקף גונב את סיסמת ההצפנה ממחשב פועל (נעול או לא) על ידי אתחול מחדש וחילוץ הסיסמה מהזיכרון או מהדיסק הקשיח, באמצעות כלים פורנזיים כמו Forensic Disk Decryptor של חברת Elcomsoft, לפני שהיא נמחקת. עקב תופעה פיזיקלית ידועה, המידע בזיכרון המחשב נותר שלם בחלקו למספר דקות לאחר הכיבוי. היות שמערכת ההפעלה צריכה לאחסן את מפתח ההצפנה היכן שהוא בזיכרון בזמן הצפנה/פענוח, קשה למנוע סוג כזה של התקפה גם אם משתמשים במערכת הפעלה בטוחה ברמה של חומרה כמו TMP. כמו כן סכימת הצפנת דיסקים בעייתית גם כאשר המחשב נגנב כשהוא במצב "רדום" אם כאשר מעירים אותו לא מתבצע אתחול דרך BIOS.
כמו כן הצפנת דיסקים ברמת תוכנה חשופה למספר התקפות ערוץ צדדי כמו קריפטואנליזה אקוסטית או רישום הקשות.
ראו גם

צופן בלוקים בר התאמה
הצפנה מאומתת
הערות שוליים

↑  1619-2007  -  IEEE Standard for Cryptographic Protection of Data on Block-Oriented Storage Devices
↑  Recommendation for Block Cipher Modes of Operation: Three Variants of Ciphertext Stealing for CBC Mode
↑  Breaking Hard-Disk Encryption
שיטת הצפנה למדיית אחסון הנקראת XTS-AES לפי תקן IEEE P1619
שתי ההצפנות האחרונות של XTS-AES
זסטפוני

| --- | --- |

זסטפוני. מבט ממצודת שורפני
 מדינה:  גאורגיה גאורגיה
 מחוז:  אימרתי
 נפה:  נפת זסטפוני
 חבל ארץ:  אימרתי
 שפה רשמית:  גאורגית 
 גובה:  160 מטרים
 אוכלוסייה:  ‏
  ‑ בעיר:  20,548 (2023)
 קואורדינטות:  42°06′30″N 43°02′30″E﻿ / ﻿42.10833°N 43.04167°E﻿ / 42.10833; 43.04167
 אזור זמן:  UTC +4
 https://zestafoni.gov.ge/
  מפת מיקום  מפה מפורטת   (למפת גאורגיה מוגדלת) טביליסי כותאיסי בתומי רוסתווי זוגדידי גורי פותי סוחומי חאשורי רוסיה אזרבייג'ן ארמניה טורקיה הים השחור זסטפוני(למפת גאורגיה רגילה) טביליסי כותאיסי בתומי רוסתווי זוגדידי גורי פותי סוחומי חאשורי רוסיה אזרבייג'ן ארמניה טורקיה הים השחור זסטפוני(למפת אימרתי רגילה) כותאיסי סמטרדיה צ'יאתורהזסטפוני(למפת אימרתי מוגדלת) כותאיסי סמטרדיה צ'יאתורהזסטפוני  he tabBackground:;tabBorder:#aaa;defaultTab:0;
 
זֵסטָפּוֹנִי (בגאורגית: ზესტაფონი) עיר תעשייתית בנפת זסטפוני, במחוז אימרתי שבגאורגיה, המשמשת כמרכז המנהלתי של הנפה. עד שנת 1921 נקראה קווירילה. אוכלוסייתה מונה 20,814 (נכון ל-2014). הוכרזה לעיר בשנת 1926.
בעבר הייתה זסטפוני מרכז של המחוז ההיסטורי מַרגווֵתִי בתוך מחוז אימרתי ההיסטורי. כיום העיר מהווה את המרכז הדתי של האיפרכיה של מרגוותי (הכנסייה הגאורגית). זסטפוני ממוקמת בקצה המזרחי של מישור קולכתי על שתי גדותיו של נהר הקווירילה. העיר היא מרכז תעשייתי חשוב עם מפעל להפקת סגסוגת ברזל ומנגן המעבדות עפרות מנגן מהעיר הסמוכה, צ'יאתורה. העיר, הממוקמת בשפלת קולחתי באזור בעל אקלים טרופי למחצה עם חורפים קרים יחסית עם טמפרטורה ממוצעת של 4 °C- מעלות בינואר וקיצים חמים עם טמפרטורה ממוצעת של 24 °C באוגוסט. האזור הכפרי מסביב לעיר הוא אזור גדול גפנים.
קבוצת הכדורגל המקומית, מועדון הכדורגל של זסטפוני המשחקת בליגת העל הגאורגית, זכתה פעמיים באליפות ליגת העל הגאורגית, בעונה 2010/11 ובעונה 2011/12.
כלכלה

העיר זסטפוני והעיירה השכנה שורפני הן מרכזים תעשייתיים. המפעל להפקת סגסוגת ברזל ומנגן, המעבד עפרות מנגן, מגיע ברכבת מצ'יאתורה העוברת בעמק נהר הקווירילה. תעשייה זו מספקת כ-6% מתצרוכת המנגן בעולם. מפעל המנגן הוא המפעל הגדול ביותר בגאורגיה. בשנת 1998, ייצר המפעל 35,000 טון מנגן-צורני (silicomanganese) ו-11,000 טון סגסוגת מגנזיום פחם. זה היה נמוך בהרבה מהשיא הקודם של ייצור 110,000 טון של סגסוגות מבוססות מנגן. בפברואר 2006, רכשה את המפעל חברת המסחר הבריטית סטמקור (Stemcor).
התעשייה האחרת באזור זסטפוני-שורפני הם: מוצרי חשמל וכבלי נחושת ואלומיניום. בתקופת השלטון הסובייטי בגאורגיה ייצרו באזור גם חומרים חסיני אש, שיש ובגדים. זסטפוני היא גם מרכז גדול גפנים וייצור יין. זני הגפנים הידועים של האזור הם בעיקר צִיצקָה וצוֹלִיקַאוּרִי.
העיר שוכנת על הכביש מספר 1 הגאורגי (ს1) שהוא הכביש המהיר הראשי של גאורגיה. הכביש הוא כביש בינלאומי השייך לרשת הכבישים E שבאירופה (E97). סכר חדש על נהר הקווירילה נמצא בבניה.
היסטוריה

העיר זסטפוני נזכרת לראשונה בכתובים בשנות ה-60 של המאה ה-16. שם העיר נגזר מהעובדה שהעיר משתרעת על שתי גדות נהר הקווירילה. המילה פּוֹני (ფონი) פירושה מעבר או מעבר חוצה וזֵדָה פּוֹנִי המעבר העליון או הגדה העליונה. שם זה שימש את המקומיים שהתגוררו במקום וגם את הנוסעים שביקרו במקום בימי קדם. בשנות ה-20 של המאה ה-19, הוצב בעיר צבא של קוזקים. שמה של העיר באותם ימים היה קווירילה, עם שם הנהר שחצה אותו. בשנות ה-20 של המאה ה-20 שונה שם העיר לג'וּרֵ'לִי, על שם מהפכן גאורגי מפורסם. רק מאוחר יותר שונה שם העיר בחזרה לשמה המקורי זסטפוני.
ערים תאומות

ליטא טאורגה, ליטא
ישראל קריית ביאליק, ישראל
אוקראינה זפוריז'יה, אוקראינה
אסטוניה אלווה, אסטוניה
השוודים הדמוקרטים

| --- | --- |

 מדינה:  שוודיה שוודיה
 מנהיגים:  אימי אוקסון
 תקופת הפעילות:  1988–הווה (כ־36 שנים)
 אידאולוגיות:  לאומיות אירוסקפטיות שמרנות פופוליזם ימני
 מטה:  סטוקהולם
 מיקום במפה הפוליטית:  ימין פופוליסטי
 ארגונים בינלאומיים:  אירופה של חופש ודמוקרטיה ישירה, השמרנים והרפורמיסטים האירופים 
 נציגויות בפרלמנטים
 חברי פרלמנט:  72 (ריקסדאג), 3 (הפרלמנט האירופי) 
 sd.se
 
"אזהרה לילדות שוודיות", הקוראת "להיזהר מגברים שחורים", ו"לשמור על שוודיה, על המשפחה שלך, על הגזע שלך"
כרזה הקוראת "לשמור על שוודיה שוודית"
כרזה הקוראת לצעירי שוודיה לעצור את ההגירה: "עצרו את ההגירה! בשם צעירי שוודיה, דור העתיד של שוודיה"
צעידה של צעירי המפלגה מ-2013
השוודים הדמוקרטים (בשוודית: Sverigedemokraterna או SD, באנגלית: Sweden Democrats) היא מפלגת ימין פופוליסטי בשוודיה שנוסדה ב-1988.
מצע המפלגה העיקרי הוא חברתי שמרני לאומני. ה-SD מתנגדת להגירה ובעיקר להגירה מוסלמית הנחשבת בעיניה כבעייתית משיקולי דמוגרפיה. מ-2005 יושב ראש המפלגה הוא אימי אוקסון כאשר ביורן סודר (אנ') הוא מנהיג המפלגה ומזכיר התנועה.
מ-2006 סמל התנועה הוא תת-מין של כלנית ששמו המדעי Anemone Hepatica. מאז 2006, השוודים הדמוקרטים התחזקו משמעותית בהתמדה בכל מערכת בחירות, כאשר ב-2022 הגיעו למקום השני עם 73 מושבים.
למפלגה הייתה תנועת נוער בשם Sverigedemokratisk ungdom (אנ') שפעלה בין 1998 ל-2015, אשר מתוך תנועה זו צמחו מנהיגיה של מפלגת אלטרנטיבה לשוודיה, דבר שגרם להפסקת פעילותה. מאז 2015 ועד 2022 המפלגה תחזקה תנועת נוער וצעירים (עד גיל 29) בשם Ungsvenskarna (אנ'). שתי התנועות אורגנו ונתמכו על ידי המפלגה. מאז 2013 יש למפלגה עיתון מפלגתי בשם SD-Kuriren שהיא מפיצה לחבריה.